UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV om fremme af kraftvarmeproduktion på grundlag af efterspørgsel efter nyttevarme på det indre energimarked og om ændring af direktiv 92/42/EF - OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2002/0185 (COD) UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV om fremme af kraftvarmeproduktion på grundlag af efterspørgsel efter nyttevarme på det indre energimarked og om ændring af direktiv 92/42/EF

1. Indledning

I henhold til EF-traktatens artikel 251, stk. 2, tredje afsnit, litra c, skal Kommissionen afgive udtalelse om de ændringer, som Europa-Parlamentet har foreslået ved andenbehandlingen. Kommissionens udtalelse om Parlamentets 20 ændringer fremsættes nedenfor.

2. Baggrund

- Kommissionens forslag til direktiv blev forelagt for Europa-Parlamentet og Rådet den 22. juli 2002 (KOM(2002) 415 endelig [1] - 2002/0185 (COD)).

[1] EFT C 291 E af 26.11.2002, s. 182.

- Det Europæiske Økonomiske og Sociale udvalg afgav positiv udtalelse den 26. februar 2003 [2].

[2] EFT C 95 af 23.4.2003, s. 12.

- Regionsudvalget afgav positiv udtalelse den 9. april 2003 [3].

[3] EFT C 244 af 10.10.2003, s. 1.

- Europa-Parlamentets udtalelse efter førstebehandlingen blev afgivet den 13. maj 2003 og indeholdt en række ændringer til Kommissionens forslag.

- Den 23. juli 2003 vedtog Kommissionen i overensstemmelse med traktatens artikel 250, stk. 2, et ændret forslag (KOM(2003) 416 endelig), der helt eller delvis indarbejdede mange af Parlamentets ændringer.

- Rådets fælles holdning blev vedtaget den 8. september 2003 [4].

[4] EFT C 258 E af 28.10.2003, s. 1.

_ Den 19. september 2003 vedtog Kommissionen en meddelelse til Europa-Parlamentet om Rådets fælles holdning i overensstemmelse med traktatens artikel 251, stk. 2, andet afsnit.

_ Den 18. december 2003 vedtog Europa-Parlamentet ved andenbehandlingen en beslutning med 20 ændringer til den fælles holdning.

3. Forslagets formål

Kommissionens initiativ er en følge af ønsker fra Europa-Parlamentets og Rådets side om en indsats til fremme af kraftvarmeproduktion med henblik på at realisere det store energibesparelsespotentiale. Ved at realisere dette potentiale kunne man bidrage væsentligt til bedre forsyningssikkerhed i EU og til opfyldelse af Kyoto-forpligtelsen.

Kommissionens forslag havde derfor som hovedformål at fremme kraftvarmeteknologien i EU og at sikre, at der så vidt muligt kun træffes omkostningseffektive, teknisk gennemførlige og miljørigtige foranstaltninger. Den praktiske anvendelse af forslagets elementer bør primært være medlemsstaternes ansvar.

Forslagets væsentligste elementer er følgende:

- fælles definitioner på kraftvarmeproduktion og fælles kriterier for højeffektiv kraftvarmeproduktion via beregning af primærenergibesparelserne

- medlemsstaterne forpligtes til at analysere de nationale potentialer for højeffektiv kraftvarmeproduktion

- bestemmelser for et system med "oprindelsesgarantier", som lader producenter dokumentere, at deres el er produceret med kraftvarme

- bestemmelser om evaluering af de opnåede erfaringer med anvendelsen og sameksistensen af forskellige støtteordninger for kraftvarme, som medlemsstaterne anvender

- bestemmelser om fastsættelse af principperne for samvirket mellem producenter af kraftvarme og elforsyningsnettet

- bestemmelser, ifølge hvilke medlemsstaterne skal evaluere de gældende administrative procedurer med henblik på at mindske de administrative hindringer for udviklingen af kraftvarmeproduktion.

4. Kommissionens udtalelse om Europa-Parlamentets ændringer

Europa-Parlamentet vedtog ved andenbehandlingen 20 ændringer til Rådets fælles holdning, hvoraf et var et forslag til en ny betragtning.

Kommissionen accepterer alle Europa-Parlamentets 20 ændringer, idet de enten ligger på linje med formålet med Kommissionens oprindelige forslag eller udgør et acceptabelt kompromis.

4.1 Ændring C1 vedrører anden betragtning, som omhandler direktiv 2003/54/EF om det indre marked for elektricitet. Med denne ændring understreges, at udviklingen af kraftvarme bidrager til at øge konkurrencen på det indre marked for elektricitet.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.2 Ændring C2 indeholder en ændring af tredje betragtning i den fælles holdning. Med denne ændring tydeliggøres det, at afhængighed af import og stigende importandele øger risikoen for forsyningsafbrydelser eller vanskeligheder i forbindelse med forsyningen.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.3 Ændring C3 omhandler en indføjelse af en ny betragtning (5a) i den fælles holdning. Denne ændring rummer en henvisning til Europa-Parlamentets beslutning af 25. september 2002 om Kommissionens meddelelse om iværksættelse af det europæiske klimaændringsprogram.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.4 Ændring C4 er en ændring af betragtning 14 i den fælles holdning. Ændringen omhandler målet om at indføre en harmoniseret metode til beregning af el fra kraftvarmeproduktion. I ændringen henvises der også til nødvendigheden af at kunne tilpasse beregningsmetoden til den tekniske udvikling. Endelig skitseres det i ændringen, at beregningerne for mikrokraftvarmeproduktion kan baseres på værdier tilvejebragt med en certificeringsproces.

Kommissionen kan acceptere denne ændring, fordi den præsenteres i sammenhæng med tilpasningen af beregningsmetoderne til den tekniske udvikling og bygger på proportionalitetsprincippet, hvilket ligger på linje med målene i Kommissionens oprindelige forslag.

4.5 Ændring C5 er en ændring af betragtning 18 i den fælles holdning, hvormed betydningen af udtrykket "kraftvarmeenhed" tydeliggøres.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.6 Ændring C6 er en ændring af betragtning 26 i den fælles holdning. Med denne ændring lægges der vægt på, at adgangen til forsyningsnettet for elektricitet navnlig kan lettes for mikrokraftvarmeenheder.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.7 Ændring C7 er en ændring af betragtning 27 i den fælles holdning. Dette er en redaktionel ændring, som af hensyn til forslagets konsistens er nødvendig for at afspejle kompromiset angående mikrokraftvarmeenheder.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.8 Ændring C8 vedrører artikel 3, litra i), i den fælles holdning og tydeliggør, at "højeffektiv kraftvarmeproduktion" er ensbetydende med kraftvarmeproduktion, der opfylder kriterierne i hele bilag III.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.9 Ændring C9 omhandler artikel 3, litra k), i den fælles holdning. Med denne ændring ændres definitionen af "el/varmeforhold". Ændringen ligger på linje med ændring C18, ifølge hvilken Kommissionen forpligtes til at fastlægge retningslinjer for gennemførelsen af bilag II (beregning af elmængde produceret med kraftvarme) via en udvalgsprocedure. Ændringen indrømmer den nødvendige fleksibilitet til at udvikle retningslinjerne.

Kommissionen kan acceptere denne ændring, da den gør det muligt at udvikle de tekniske retningslinjer i det nedsatte udvalg, og da den ligger på linje med målene i Kommissionens oprindelige forslag.

4.10 Ændring C10 er et nyt litra i artikel 3, i den fælles holdning. Med denne ændring defineres mikrokraftvarmeenhed som en kraftvarmeproduktionsenhed med en kapacitet på mindre end 50 kWe.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.11 Ændring C11 omhandler artikel 4, stk. 1, i den fælles holdning. Denne ændring er en redaktionel tydeliggørelse af ordlyden.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.12 Ændring C12 vedrører artikel 6, stk. 1, i den fælles holdning. Med denne ændring understreges det, at analysen af det nationale potentiale for anvendelse af højeffektiv kraftvarmeproduktion bør omfatte højeffektiv mikrokraftvarmeproduktion.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.13 Ændring C13 er en ændring af artikel 8, stk. 3, i den fælles holdning. Med denne ændring understreges det, at medlemsstaterne også kan lette adgangen til forsyningsnettet for mikrokraftvarmeenheder. I den fælles holdning var dette kun muligt for små kraftvarmeenheder.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.14 Ændring C14 vedrører artikel 11, hvor der indføres to nye stykker (2 og 3). I det nye stk. 2 lægges der vægt på, at Kommissionen i den rapport, som forelægges Europa-Parlamentet og Rådet fire år efter direktivets ikrafttræden, tager i betragtning, i hvor høj grad de nationale potentialer er eller forventes at blive udnyttet. Kommissionen forelægger yderligere forslag, hvis det er hensigtsmæssigt, navnlig med henblik på fastlæggelse af en handlingsplan for udviklingen af højeffektiv kraftvarmeproduktion.

Tilsvarende anføres det i det nye stk. 3, at Kommissionen skal tage hensyn til konsekvenserne af sameksistensen af alternative beregningsmetoder og om nødvendigt forelægge yderligere forslag med henblik på yderligere harmonisering af beregningsmetoderne.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.15 Ændring C15 vedrører et nyt stk. 2 i artikel 13 i den fælles holdning. Med denne ændring bemyndiges udvalget, der er nedsat i overensstemmelse med artikel 14 i den fælles holdning, til at revidere retningslinjerne for bestemmelse af el/varmeforholdet og tilpasse disse retningslinjer til de tekniske fremskridt.

Kommissionen kan acceptere denne ændring, da den gør det muligt at ajourføre retningslinjerne, og da den ligger på linje med målene i Kommissionens oprindelige forslag.

4.16 Ændring C16 vedrører bilag II, første afsnit, i den fælles holdning. Med denne ændring gøres det muligt for mikrokraftvarmeenheder at foretage deres beregning med anvendelse af værdier fra en certificeringsproces. Dermed kan elproduktionen fra mikrokraftvarmeenheder beregnes uden at kræve dyre målinger på hvert enkelt anlæg.

Kommissionen kan acceptere denne ændring, fordi den ligger på linje med proportionalitetsprincippet og med målene i Kommissionens oprindelige forslag.

4.17 Ændring C17 vedrører bilag II, stk. 2, i den fælles holdning. Med denne ændring tydeliggøres det, at standardværdierne for el/varmeforhold kun må benyttes til statistiske formål.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.18 Ændring C18 indfører et nyt stykke i bilag II til den fælles holdning. Med denne ændring forpligtes Kommissionen til at fastlægge retningslinjer for gennemførelsen af bilag II (beregning af elmængde produceret med kraftvarme) via en udvalgsprocedure.

Kommissionen kan acceptere denne ændring, da den gør det muligt at udvikle de tekniske retningslinjer i det nedsatte udvalg, og da den ligger på linje med målene i Kommissionens oprindelige forslag.

4.19 Ændring C19 omhandler bilag III a, andet led, i den fælles holdning. I den ændring fastslås, at mikrokraftvarmeenheder, som giver primærenergibesparelser, kan betegnes som højeffektiv kraftvarmeproduktion.

Kommissionen kan acceptere denne ændring, da den ligger på linje med målene i Kommissionens oprindelige forslag.

4.20 Ændring C20 indfører et nyt stykke i bilag III til den fælles holdning. Med denne ændring gøres det muligt for mikrokraftvarmeenheder at foretage deres beregning med anvendelse af værdier fra en certificeringsproces. Dermed vil mikrokraftvarmeenheder kunne betegnes som højeffektiv kraftvarmeproduktion, uden at der kræves dyre målinger på hvert enkelt anlæg.

Kommissionen kan acceptere denne ændring, fordi den ligger på linje med proportionalitetsprincippet og med målene i Kommissionens oprindelige forslag.

5. Afslutning

Kommissionen ændrer i henhold til EF-traktatens artikel 250, stk. 2, sit forslag i overensstemmelse med ovenstående.